CELEX: 62018CA0361
Language: el
Date: 2019-06-06 00:00:00
Title: Υπόθεση C-361/18: Απόφαση του Δικαστηρίου (έκτο τμήμα) της 6ης Ιουνίου 2019 [αίτηση του Szekszárdi Járásbíróság (Ουγγαρία) για την έκδοση προδικαστικής αποφάσεως] — Ágnes Weil κατά Géza Gulácsi (Προδικαστική παραπομπή — Δικαστική συνεργασία σε αστικές υποθέσεις — Κανονισμός (ΕΕ) 1215/2012 — Άρθρο 66 — Πεδίο εφαρμογής ratione temporis — Κανονισμός (ΕΚ) 44/2001 — Καθ’ ύλην πεδίο εφαρμογής — Αστικές και εμπορικές υποθέσεις — Άρθρο 1, παράγραφος 1 και παράγραφος 2, στοιχείο α' — Εξαιρούμενοι τομείς — Περιουσιακές σχέσεις των συζύγων — Άρθρο 54 — Αίτηση για έκδοση βεβαιώσεως περί εκτελεστότητας της αποφάσεως που εξέδωσε το δικαστήριο προελεύσεως — Δικαστική απόφαση για απαίτηση απορρέουσα από τη λύση των περιουσιακών σχέσεων που προκύπτουν από μη καταχωρισμένη σχέση συμβιώσεως)

5.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 263/18
            
         
      Απόφαση του Δικαστηρίου (έκτο τμήμα) της 6ης Ιουνίου 2019 [αίτηση του Szekszárdi Járásbíróság (Ουγγαρία) για την έκδοση προδικαστικής αποφάσεως] — Ágnes Weil κατά Géza Gulácsi
      (Υπόθεση C-361/18) (1)
      
      (Προδικαστική παραπομπή - Δικαστική συνεργασία σε αστικές υποθέσεις - Κανονισμός (ΕΕ) 1215/2012 - Άρθρο 66 - Πεδίο εφαρμογής ratione temporis - Κανονισμός (ΕΚ) 44/2001 - Καθ’ ύλην πεδίο εφαρμογής - Αστικές και εμπορικές υποθέσεις - Άρθρο 1, παράγραφος 1 και παράγραφος 2, στοιχείο α' - Εξαιρούμενοι τομείς - Περιουσιακές σχέσεις των συζύγων - Άρθρο 54 - Αίτηση για έκδοση βεβαιώσεως περί εκτελεστότητας της αποφάσεως που εξέδωσε το δικαστήριο προελεύσεως - Δικαστική απόφαση για απαίτηση απορρέουσα από τη λύση των περιουσιακών σχέσεων που προκύπτουν από μη καταχωρισμένη σχέση συμβιώσεως)
      (2019/C 263/22)
      Γλώσσα διαδικασίας: η ουγγρική
      
         Αιτούν δικαστήριο
      
      Szekszárdi Járásbíróság
      
         Διάδικοι στην υπόθεση της κύριας δίκης
      
      Ágnes Weil
      κατά
      Géza Gulácsi
      
         Διατακτικό
      
      
                  1)
               
               
                  Το άρθρο 54 του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι δικαστήριο κράτους μέλους, το οποίο επιλαμβάνεται αιτήσεως για την έκδοση βεβαιώσεως περί εκτελεστότητας αποφάσεως εκδοθείσας από το δικαστήριο προελεύσεως, οφείλει –σε μια περίπτωση όπως η επίμαχη στην υπόθεση της κύριας δίκης όπου το δικαστήριο που εξέδωσε την προς εκτέλεση απόφαση δεν απεφάνθη, κατά την έκδοσή της, επί της δυνατότητας εφαρμογής του κανονισμού αυτού– να εξακριβώσει αν η διαφορά εμπίπτει στο πεδίο εφαρμογής του εν λόγω κανονισμού.
               
            
                  2)
               
               
                  Το άρθρο 1, παράγραφος 1 και παράγραφος 2, στοιχείο α', του κανονισμού 44/2001 έχει την έννοια ότι μια αγωγή, όπως αυτή της κύριας δίκης, με αίτημα τη λύση των περιουσιακών σχέσεων που προκύπτουν από μη καταχωρισμένη σχέση συμβιώσεως, εμπίπτει στην έννοια του όρου «αστικές και εμπορικές υποθέσεις» της προμνησθείσας παραγράφου 1 και, ως εκ τούτου, και στο καθ’ ύλην πεδίο εφαρμογής του εν λόγω κανονισμού.
               
            
         (1)  ΕΕ C 311 της 3.9.2018.